laion/Wikipedia-Exotic huggingface dataset:
הלן טאפט מאנינג

הלן הרון טאפט מאנינג (באנגלית: Helen Herron Taft Manning ‏ 1 באוגוסט 1891 - 21 בפברואר 1987) הייתה פרופסור אמריקאית להיסטוריה ודקאן קולג'. היא הייתה ילדתם האמצעית ובתם היחידה של נשיא ארצות הברית ויליאם הווארד טאפט ואשתו הלן הרון טאפט. כמו אחיה הבכור רוברט ואחיה הצעיר צ'ארלס, הלן טאפט הייתה בעלת הישגים לימודיים גבוהים. היא הצליחה להגיע למטרות שאמה לא קיבלה גישה אליהן בגלל המגבלות החברתיות שהוטלו על נשים בתקופת אמה. היא קיבלה מלגת לימודים במכללת ברין מאר בפילדלפיה, שם למדה כשאביה נבחר לנשיא בשנת 1908. לימודיה באוניברסיטה הופסקו לזמן מה כשאמה לקתה בשבץ מוחי ונותרה נכה. היא עברה לגור בבית הלבן עם משפחתה ועזרה לאמה להתגבר על הבעיות בתנועה ובדיבור כתוצאה מהשבץ. טאפט שימשה גם כמארחת רשמית בתפקידים רבים בבית הלבן בזמן שאמה הייתה מוגבלת. בדצמבר 1910 נערכה לה מסיבת הצגתה לראשונה בחברה בבית הלבן. לאחר שאמה התאוששה, היא חידשה את לימודיה בברין מור, וסיימה את לימודיה בשנת 1915 עם תואר ראשון בהיסטוריה. היא הייתה סופרג'יסטית שנסעה ברחבי המדינה ונאמה נאומים למען תמיכה בהצבעה למען זכות הצבעת נשים וזכויות נשים. ב־15 ביולי 1920 התחתנה עם פרופסור להיסטוריה מאוניברסיטת ייל בשם פרדריק ג'ונסון מאנינג (1894–1966), שעבר אז ללמד במכללת סווארת'מור. למאנינג היו שתי בנות: הלן טאפט מאנינג האנטר (5 באוקטובר 1921 - 17 באוקטובר 2013) קרוליין מאנינג קנינגהאם (18 בינואר 1925 - 23 במרץ 2020) שתי הבנות המשיכו גם בקריירה בהוראה. בשנת 1917, בגיל 26 בלבד, מונתה טאפט לדקאן של מכללת ברין מאר, וכיהנה כנשיאת המכללה בפועל בשנת 1919. לאחר מכן למדה באוניברסיטת ייל, שם סיימה דוקטורט בהיסטוריה. תחומי העניין של המחקר שלה התמקדו בהיסטוריה של צפון אמריקה בסוף המאה השמונה עשרה ובתחילת המאה התשע עשרה. בשנת 1925 חזרה לברין מאר כדיקנית ופרופסור להיסטוריה. היא שימשה כדיקנית עד 1941, ולימדה היסטוריה עד שפרשה בשנת 1957, לאחר שהייתה ראש המחלקה. היא המשיכה לחקור ולפרסם מאמרים במהלך פרישתה. כתביה, הכוללים אוסף של התכתבויות אישיות, עבודה מקצועית ועבודות בעלה מאוחסנים בארכיון מכללת ברין מאר. טאפט נפטרה בשנת 1987 בגיל 95 מדלקת ריאות בבית אבות בפילדלפיה. היא נקברה בבית הקברות של כנסיית הגואל בברין מאוור, פנסילבניה. מדיה וקבצים בנושא הלן טאפט מאנינג בוויקישיתוף הלן טאפט מאנינג, באתר "Find a Grave" (באנגלית) "Helen Herron "Helene" Taft Manning". "Helen Taft Manning, Ex-Dean of Bryn Mawr". The New York Times (באנגלית אמריקאית). 1987-02-23. ISSN 0362-4331. נבדק ב-2019-02-24. "Helen Taft Manning papers, 1861-1992". dla.library.upenn.edu. נבדק ב-2019-02-24.
ניתוח עפעפיים

ניתוח עפעפיים (באנגלית: Blepharoplasty) הוא ניתוח פלסטי לתיקון פגמים, עיוותים בעפעפיים ולשינוי אסתטי של אזור העיניים. ההליך כורת, מסיר או ממקם מחדש של רקמות עודפות, כגון עור ושומן, ומחזק רקמות של השריר והגידים המקבילות. הליך ניתוח העפעפיים פותר בעיות תפקודיות וקוסמטיות מסביב לאזור העין. ההליך נפוץ יותר בקרב נשים, שהיוו כ־85% מהליכי ניתוח העפעפיים בשנת 2014 בארצות הברית ו-88% מההליכים הללו בבריטניה. ניתוחי עפעפיים מבוצעים לרוב למטרות אסתטיות להרמת העפעף ויכולים להיות גם לסיבות תפקודיות כמו השבת התפקוד התקין של העפעפיים. במהלך הניתוח משתמשים בסילוק עודפי עור מהעפעפיים, החלקת שרירי העין הבסיסיים, הידוק המבנים התומכים וכריתת שומן עודף באזור בעין, על מנת לייצר מעבר אנטומי חלק מהעפעף התחתון ללחי. הליך ניתוח העפעפיים בדרך כלל מתבצע באמצעות חתכים כירורגיים חיצוניים המתבצעים לאורך קמטי העור הטבעיים של העפעפיים העליונים והתחתונים ובכך מסתירים את צלקות הניתוח מהעין. ניתן לבצע את החתכים גם מהלחמית, המשטח הפנימי של העפעף התחתון. ניתוח עפעפיים נמשך בדרך כלל 1–3 שעות כדי להשלים. לאחר הניתוח, הנפיחות הראשונית והחבורות כתוצאה מהניתוח ייפוגו ויחלפו תוך שבועיים, התוצאות הסופיות והיציבות של תיקון ניתוח העפעפיים יתגלו לאחר מספר חודשים. לאחר ההליך, תפר מיוחד ממוקם ליד הפינה החיצונית של העפעף התחתון, שנמצא בתוך הרקמה. זה מאפשר לעפעף להתייצב ולהישאר קבוע במהלך תהליך הריפוי. התפר מומס לאחר ארבעה עד שישה שבועות של שימוש. המצב האנטומי של העפעפיים, איכות "הבלאי" של עור המטופל, ומצבם הכללי של הרקמות הסמוכות כתוצאה ממצבים אנטומיים של המטופל, משפיעים על התוצאות התפקודיות והאסתטיות. הסיבוכים הרפואיים של הניתוח מושפעים מתסמונת העין היבשה, רפיון עור ועיניים בולטות. במדינות רבות באסיה ניתוח עפעפיים כפול הוא הניתוח הפופולרי ביותר, במיוחד בקוריאה הדרומית. תלוי בשיטות, בניסיון הרופאים ובמורכבות הניתוח, ניתוח זה יכול לעלות בין כ-2,000 $ ל-4,000 דולר. ההליך מפורסם בייצור עפעפיים הנראים טבעיים לטווח הארוך. בגלל שכיחותה הרבה של הפעולה, זרים רבים בארצות הברית נוסעים מדי שנה לדרום קוריאה כדי לבצע את ניתוח העפעפיים. מדיה וקבצים בנושא ניתוח עפעפיים בוויקישיתוף ניתוח עפעפיים, באתר הכללית ניתוחי עפעפיים, באתר Medico "2014 Plastic Surgery Statistics Report" (PDF). American Society of Plastic Surgeons. p. 12. אורכב מ-המקור (PDF) ב-16 ביוני 2015. נבדק ב-31 במרץ 2016. {{cite web}}: (עזרה) Sedghi, Ami (3 בפברואר 2014). "UK cosmetic surgery statistics 2013: which are the most popular?". The Guardian. נבדק ב-31 במרץ 2016. {{cite news}}: (עזרה) "Eyelid Surgery NYC | Westchester NY Eyelid Surgery". www.drberan.com (באנגלית אמריקאית). נבדק ב-2018-09-06. Ruth Holliday (באוגוסט 2017). "Trading Faces: The 'Korean Look' and Medical Nationalism in South Korean Cosmetic Surgery Tourism" (PDF). Asia Pacific Viewpiont. 58 (2): 190–202. doi:10.1111/apv.12154. {{cite journal}}: (עזרה) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אבא בר אחא

האם התכוונתם ל... אבא בר אחא בר סלא מכפרי – אבי משפחת אמוראים שחי בבבל במאה השלישית רבי אבא בר אחא – מאמוראי ארץ ישראל, ירד לבבל
סוואלו סידקאר SS 1

סוואלו סידקאר SS 1 (באנגלית: Swallow Sidecar SS1, קרוי גם: SS 1, קרוי גם: Jaguar SS1) היא מכונית סלון שיוצרה במספר תצורות, מתוצרת יצרנית האופנועים (כולל סירה מחוברת) וגופי רכב Swallow Coachbuilding Company Limited, שם רשמי: Walmsley & Lyons, שם מסחרי: Swallow Sidecar Company (אנ') (1926-1922), שם מסחרי נוסף: Swallow Sidecar and Coachbuilding Company (1927-1926), שם מסחרי נוסף: Swallow Coachbuilding Company (1930-1927) אשר ייצרה את דגמי "סוואלו סידקאר SS 1" בין השנים 1931–1934. בשנת 1934 נקנתה היצרנית "Swallow Coachbuilding Company Limited" על ידי "SS Cars". בין השנים 1934–1936 יוצרו דגמי "סוואלו סידקאר SS 1" על ידי יצרנית הרכב הבריטית "SS Cars" (אנ') (שם מלא: "S. S. Cars Limited") לסכום: דגמי "סוואלו סידקאר SS 1" יוצרו בין השנים 1936–1931 בבריטניה. בשנת 1945 SS Cars שינתה את שמה ליגואר 4 מושבים - קופה (יוצר משנת 1932) 4 מושבים "tourer" (יוצר משנת 1933) 4 מושבים - סלון (יוצר משנת 1933) 4 מושבים - "Airline saloon" (יוצר משנת 1935) 4 מושבים - קופה קבריולה (יוצר משנת 1935) יוצרו 4,254 יחידות 2 דלתות מנוע קדמי מנוע בנזין סוג הנעה: הנעה אחורית 4x2 מחיר דגם קופה בסיסי בשנת 1932 היה 310 לירה שטרלינג (בבריטניה) "סוואלו סידקאר SS 1" "סוואלו סידקאר SS 1", דגם "Airline saloon" "סוואלו סידקאר SS 1", דגם "Airline saloon" "סוואלו סידקאר SS 1", דגם "Airline saloon", שנת 1935 "סוואלו סידקאר SS 1", דגם קופה, שנת 1934 "סוואלו סידקאר SS 1", דגם קופה, שנת 1934 "סוואלו סידקאר SS 1", דגם "Tourer" "סוואלו סידקאר SS 1", קבריולה, שנת 1932 "סוואלו סידקאר SS 1", קבריולה, שנת 1936 "סוואלו סידקאר SS 1", קבריולה, שנת 1936 - מבט לתא הנהג ולוח מחוונים "סוואלו סידקאר SS 1", דגם קופה, שנת 1933 מבט למכסה הרדיאטור ולוגו היצרן יגואר מדיה וקבצים בנושא סוואלו סידקאר SS 1 בוויקישיתוף סוואלו סידקאר SS 1, סרטון באתר יוטיוב "סוואלו סידקאר SS 1" (בין השנים 1934–1936) conceptcarz.com/vehicle/z15211/ss-cars-ss1 "סוואלו סידקאר SS 1" motor-car.net/swallow/item/19911-ss1 Culshaw, David; Horrobin, Peter (2013) [1974]. "Jaguar". The complete catalogue of British Cars 1895 - 1975 (paperback ed.)ISBN 978-1-874105-93-0. דגם קופה - ברושור SS 1 fixed head coupé sales brochure "סוואלו סידקאר SS 1" קופה, שנת 1932 jaguarheritage.com/car/1932 "Tourer" משמש באנגלית בריטית לכל מכונית פתוחה "סוואלו סידקאר SS 1" דגם "Tourer" שנת 1934 bonhams.com/auctions/17302/lot/267 "סוואלו סידקאר SS 1" דגם ספורט-סלון 1934 classicdriver.com/en/car/jaguar/ssi "סוואלו סידקאר SS 1" דגם סלון tradeuniquecars.com.au/feature-cars/1709/jaguar-ss1
קפולץ'

קפולץ' (בהונגרית: Kapolcs) הוא כפר קטן במחוז וספרם שבמרכז הונגריה. כמו כפרים רבים באירופה גם בקפולץ' מספר התושבים נמצא בירידה. כך, בשנת 1990 חיו בכפר 450 תושבים, ובשנת 2020 רק 424 תושבים. בקפולץ' חיו יהודים בתקופות זמן שונות. בשנת 1944 נלקחו 17 היהודים שנשארו בכפר ונשלחו למחנות ההשמדה. ובשנת 2007 שופץ בית הקברות בקפולץ' מדיה וקבצים בנושא קפולץ' בוויקישיתוף אתר האינטרנט הרשמי של קפולץ' (בהונגרית) נתוני הכפר באתר הלמ"ס ההונגרי דיווח אודות שיפוץ בית הקברות בקפולץ' מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
פרדי ברת'ולומיו

פרדי ברת'ולומיו (Freddie Bartholomew‏; 28 במרץ 1924 - 23 בינואר 1992) היה שחקן קולנוע אמריקאי ממוצא בריטי שהתפרסם בעיקר בסרטיו כילד/נער בשנות ה-30. הוא נולד בלונדון אך גדל בבית דודתו "סיסי" בעיר וורמינסטר במחוז וילטשייר בדרום-מערב אנגליה. כבר בגיל שלוש החל להופיע בחגיגות מקומיות ובגיל שש (1930)הופיע לראשונה בקולנוע. הוא הופיע בארבעה סרטים בריטיים בתפקידים קטנים עד שבשנת 1934 ראו אותו הבמאי ג'ורג' קיוקור והמפיק דייוויד סלזניק והחליטו לתת לו את תפקיד דייוויד הילד בסרט דייוויד קופרפילד. ברת'ולומיו ודודתו עברו ב-1934 לארצות הברית וחברת מטרו גולדווין מאייר החתימה אותו על חוזה לשבע שנים. הסרט היה הצלחה גדולה וברת'ולומיו הפך לכוכב קולנוע. בין הצלחותיו היו אנה קארנינה עם גרטה גרבו (1935), "חייל מקצועי" עם ויקטור מקלגלן וגלוריה סטיוארט (1935), לורד פונטלרוי הקטן (1936), "לוידס מלונדון" עם טיירון פאואר (1936) ו"ספנים אמיצים" עם ספנסר טרייסי, מיקי רוני ומלווין דאגלס (1937). רוב הכסף שהרוויח הוצא על עורכי דין נגד הוריו שתבעו את חלקם ברווחים. דודתו בקשה ממטרו גולדווין מאייר להעלות את שכרו וסכסוך זה פגע בקריירה שלו. ב-1938 שיחק בסרט "החטוף" לפי ספרו של רוברט לואיס סטיבנסון וב-1940 שיחק במשפחת רובינסון השווייצרית. במלחמת העולם השנייה שירת בצבא אך נפצע בתאונה ושוחרר. לאחר המלחמה לא הצליח לשקם את הקריירה הקולנועית שלו ופנה לטלוויזיה בה השתתף בסדרות ובפרסומות. נפטר בגיל 67 מאמפיזמה של הריאות. ב-1960 נקבע לכבודו כוכב בשדרת הכוכבים של הוליווד. דייוויד קופרפילד (1935) אנה קארנינה (1935) חייל מקצועי (1935) לורד פונטלרוי הקטן (1936) לוידס מלונדון (1936) ספנים אמיצים (1937) החטוף (1938) לורד ג'ף (1938) משפחת רובינסון השווייצרית (1940) יאנקי באיטון (1942) קאדטים במצעד (1942) מדיה וקבצים בנושא פרדי ברת'ולומיו בוויקישיתוף פרדי ברת'ולומיו, במסד הנתונים הקולנועיים IMDb (באנגלית) פרדי ברת'ולומיו, באתר AllMovie (באנגלית) פרדי ברת'ולומיו, במסד הנתונים הקולנועיים KinoPoisk (ברוסית) פרדי ברת'ולומיו, באתר find a grave פרדי ברת'ולומיו, באתר אנציקלופדיה בריטניקה (באנגלית) פרדי ברת'ולומיו, באתר "Find a Grave" (באנגלית)
קאפטלנטוטי

קאפטלנטוטי (בהונגרית: Káptalantóti) הוא כפר קטן במחוז וספרם שבמרכז הונגריה. כמו כפרים רבים באירופה גם בקאפטלנטוטי מספר התושבים נמצא בירידה. כך, בשנת 1990 חיו בכפר 503 תושבים, ובשנת 2020 רק 488 תושבים. בקאפטלנטוטי חיו יהודים בתקופות זמן שונות. מדיה וקבצים בנושא קאפטלנטוטי בוויקישיתוף אתר האינטרנט הרשמי של קאפטלנטוטי נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
אליס סטנלי אצ'יסון

אליס סטנלי אצ'יסון (באנגלית: Alice Stanley Acheson‏; 12 באוגוסט 1895 – 20 בינואר 1996) הייתה ציירת אמריקאית. אצ'יסון נולדה בשרלוויקס, מישיגן. הייתה בתה של האמנית ג'יין סי סטנלי ונכדתו של ג'ון מיקס סטנלי אביה לואי, היה עורך דין ברכבת. היא גדלה בדטרויט. היא למדה אמנות במכללת ולסלי, שם בקרב חבריה לכיתה הייתה אחותו של דין אצ'יסון, והשניים נישאו במאי 1917, באותו חודש בו סיימה את לימודיה בקולג'. היא המשיכה בלימודיה האמנותיים אחרי שעברה לוושינגטון הבירה עם בעלה, למדה שיעורים בבית הספר של המוזיאון לאמנויות יפות, בוסטון, בבית הספר לאמנות קורקורן. משנת 1919 הייתה פעילה כאמנית בוושינגטון, ובסופו של דבר הצטרפה והציגה עם אגודת אמני וושינגטון, ממנה קיבלה תעודת כבוד בשנת 1940. היא הייתה גם חברה פעילה במועדון ציירי צבעי המים של וושינגטון, באגודת האמנים בוושינגטון ובאיגוד הלאומי של אמניות. במשך מלחמת העולם השנייה היא זנחה את הציור לטובת חקלאות לתמיכה במאמץ המלחמתי, ולימדה גם ציור לחיילים פצועים במרכז הרפואי של הצבא. היא חזרה לעשות זאת שוב כאשר בעלה מונה לשר החוץ של ארצות הברית, וסירבה להציג בתערוכות עד שהוא יחזור לחיים הפרטיים. זאת כדי לא לצור את התחושה שהיא תשתמש בתהילה שלו לקידום הקריירה שלה. אצ'יסון תוארה כאישה אופנתית, אף התעניינותה הקטנה בענייני חוץ, היא הייתה מסורה לבעלה והגנה עליו מפני כל תחושה רעה. בני הזוג היו הורים לשלושה ילדים, שישה נכדים ושישה נינים. אצ'יסון נפטרה בביתה בוושינגטון, ונקברה בבית העלמין באוק היל לצד בעלה. אצ'יסון עבדה בפסטלים, צבעי מים וצבעי שמן במהלך הקריירה שלה, והתקדמה מסגנון ייצוגי למשהו שמתקרב להפשטה. ארבע מיצירותיה נמצאות באוסף מוזיאון הירשהורן וגן הפסלים, חלק מהורשתו המקורית של ג'וזף הירשהורן; הם כוללים טבע דומם בשמן, שתוארך לפני שנת 1956; נוף ללא תאריך בשמן; נוף בצבעי מים של פנום פן בשנת 1975; וקולאז' משנת 1970 שכותרתו "העיר". שני צבעי מים ללא תאריך הם בבעלות מוזיאון האמנות האמריקנית סמית'סוניאן. יצירות אחרות הן בבעלות אוסף פיליפס, המוזיאון הלאומי לנשים באמנויות, והספרייה והמוזיאון הנשיאותי של הארי ס. טרומן. עבודותיה היו בעבר באוסף גלריית קורקורן לאמנות, וניתן למצוא אותן גם באוספים אחרים. מדיה וקבצים בנושא אליס סטנלי אצ'יסון בוויקישיתוף אליס סטנלי אצ'יסון, באתר "Find a Grave" (באנגלית) Virgil E. McMahan, The Artists of Washington, D.C., 1796-1996, Artists of Washington, 1995, ISBN 978-0-9649101-0-2. (באנגלית) OBITUARY:Alice Acheson, The Independent, ‏1996-01-25 (באנגלית) Weil, Martin (1996-01-22). "ALICE STANLEY ACHESON DIES AT 100". Washington Post (באנגלית אמריקאית). ISSN 0190-8286. נבדק ב-2020-10-26. Search Result Details, Hirshhorn Museum and Sculpture Garden | Smithsonian (באנגלית) "THE MEDIA BUSINESS: ADVERTISING -- ADDENDA;Alice Acheson, 100, Washington Painter (Published 1996)". The New York Times (באנגלית אמריקאית). 1996-01-22. ISSN 0362-4331. נבדק ב-2020-10-26.
סיאם (פירושונים)

האם התכוונתם ל... תאילנד – שהייתה ידועה כ"סיאם" עד 1949 תאומים סיאמיים – תאומים אשר נולדים מחוברים זה לזה בחלקי גוף שונים חתול סיאמי – גזע חתול. סיא"ם – הקונגרס הבינלאומי לאדריכלות מודרנית – CIAM – Congrès International d'Architecture Moderne. סיאם (להקה) – להקה ישראלית שפעלה בין השנים 1983 ל-1990 וסגנונה הוגדר כניו וייב.
טקס פרסי אנני ה-29

טקס פרסי אנני ה-29 (באנגלית: 29th Annie Awards) נערך ב-10 בנובמבר 2001, ובו הוענקו פרסים עבור ההישגים הגדולים ביותר בתעשיית האנימציה בשנה. הסרט שרק הפך למנצח הגדול של הטקס, כאשר זכה ב-8 פרסים מתוך 12 מועמדויות, בהם פרס אנני לסרט הטוב ביותר. הזוכים מודגשים, ומופיעים ראשונים. שרק - דרימוורקס הנפשה אוסמוזה ג'ונס - האחים וורנר דם: הערפד האחרון - הפקת IG הקיסר נפל על הראש - וולט דיסני המוח של הוברט - WildBrain. "מר דיגיטל טוקורו #1542" - ניפון TV "Rejected" - דון הרצפלדט "Stubble Trouble" - קלבש הנפשה טניישס די : "Fuck Her Gently" - ספומקו הקיסר נפל על הראש זכה בשלושה פרסים: הדיבוב הטוב ביותר (קטגוריית נשים) לארתה קיט בדיבוב איזמה, דמות האנימציה הטובה ביותר, והשיר הטוב ביותר. בין הזוכים האחרים נמנו אדי מרפי בתפקיד חמור בשרק, משפחת סימפסון, פיוצ'רמה, זים הפולש, קטי נג'ימי על תפקידה כפגי היל במלך היל, באטמן הדור הבא: שובו של הג'וקר ובנות הפאוור פאף. לאונרד מלטין בוב גיבנס פיט אלבדארו ביל ג'אסטיס טקס פרסי אנני ה-29, באתר IMDb "Billy West To Host 29th Annie Awards|Animation World Network". אורכב מ-המקור ב-2019-01-28. נבדק ב-2019-01-27. "Variety". אורכב מ-המקור ב-2018-03-17. נבדק ב-2018-03-22. "Archived copy". אורכב מ-המקור ב-2019-10-26. נבדק ב-2019-10-26. {{cite web}}: (עזרה) "AWN". אורכב מ-המקור ב-2019-01-28. נבדק ב-2018-03-16. "Shrek Wins Big At 2001 Annies|Animation World Network". אורכב מ-המקור ב-2020-02-16. נבדק ב-2019-10-27. "Archived copy". אורכב מ-המקור ב-2020-02-17. נבדק ב-2019-10-27. {{cite web}}: (עזרה)
קקוט

קקוט (בהונגרית: Kékkút) הוא כפר זעיר במחוז וספרם שבמרכז הונגריה. כמו כפרים רבים באירופה גם בקקוט מספר התושבים נמצא בירידה. כך, בשנת 1990 חיו בכפר 82 תושבים, ובשנת 2020 רק 44 תושבים. בקקוט חיו יהודים בתקופות זמן שונות. מדיה וקבצים בנושא קקוט בוויקישיתוף אתר האינטרנט הרשמי של קקוט (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
אליפות אירופה בשחייה 1962

אליפות אירופה העשירית בשחייה נערכה בלייפציג, גרמניה המזרחית באותה העת, מ-18 עד 25 באוגוסט 1962. אדרי לאסטרי (הולנד הולנד) זכתה ב-3 מדליות זהב, מהן 2 אישיות. אלן גוטוולה (צרפת צרפת) זכה ב-3 מדליות, 2 זהב ו-1 כסף. ב-23 באוגוסט קבעה גרמניה המזרחית במשחה שליחות 4x100 מטר מעורב (אינגריד שמידט, ברברה גיבל, אוטה נואק והיידי פכשטיין) שיא עולם חדש של 4:40.1 דקות. מדיה וקבצים בנושא אליפות אירופה בשחייה 1962 בוויקישיתוף כל המנצחות באליפות אירופה בשחייה, באתר gbrathletics (באנגלית) כל המנצחים באליפות אירופה בשחייה, באתר gbrathletics (באנגלית)
שרה גודרידג'

שרה גודרידג' (באנגלית: Sarah Goodridge‏; 5 בפברואר 1788 – 28 בדצמבר 1853) הייתה ציירת אמריקאית שהתמחתה במיניאטורות. היא הייתה אחותה הגדולה של אליזבת גודרידג', גם היא מיניאטורית אמריקאית. גודרידג' נולדה בטמפלטון, מסצ'וסטס, ילדתם השישית של אבנעזר גודרידג' ואשתו ביולה צ'יילדס. בגיל צעיר היא החלה לצייר והראתה יכולת אמנותית. באותה העת, ההזדמנויות החינוכיות של נשים היו מוגבלות במקום בו גודרידג' התגוררה, ולכן היא הייתה אמנית אוטודידקטית. היא למדה בבית הספר המחוזי המקומי. הרישומים המוקדמים שלה של אנשים סביבה היו על קליפת עץ ליבנה מכיוון שלא היו לה משאבים לרכישת נייר. היא שהתה עם אחיה, ויליאם, כמה חודשים במילטון, ולמדה שם בפנימייה. היא גם קיבלה כמה שיעורי ציור בבוסטון שם ליוותה את אחיה. בבוסטון היא פגשה את גילברט סטיוארט שהתעניין בעבודתה. בשנת 1820 היא התגוררה עם אחותה אליזה בבוסטון והחלה לקבל שיעורים ולצבוע דיוקנאות מיניאטוריות. היא הרוויחה מספיק מעבודתה כדי לפרנס את עצמה ואת משפחתה במשך כמה עשורים. בסופו של דבר היא התמחתה במיניאטורות שצוירו על שנהב, וקיבלה שיעורים מאלקנה טיסדייל. ציוריה הוצגו בבוסטון ובוושינגטון. לאחר שכושר הראייה שלה נפגע בשנת 1851, היא פרשה מציור והתגוררה ברידינג, מסצ'וסטס. גודרידג' נודעה בזכות דיוקנאותיו של הפוליטיקאי דניאל ובסטר ועמיתו האמן גילברט סטיוארט. בין עבודותיה של גודרידג' נמצא דיוקן מיניאטורי של שדיים, שכותרתו "יופי חשוף", במוזיאון המטרופוליטן לאמנות בניו יורק. הציור בוצע בשנת 1828, והוצג על ידי האמנית בפני חברה הקרוב דניאל ובסטר. גילברט סטיוארט אנה פרקינס ג'יין וינטרופ אדוארד אפלטון מיס ווטסון אשה עם מסרק קריסטופר בלדווין מדיה וקבצים בנושא שרה גודרידג' בוויקישיתוף שרה גודרידג', באתר אנציקלופדיה בריטניקה (באנגלית) שרה גודרידג', באתר "Find a Grave" (באנגלית) "Sarah Goodrich: Mapping places in the heart" (ארכיון) Catherine Palmer Mitchell (1931). "Goodridge, Sarah". Dictionary of American Biography. New York: Charles Scribner's Sons. Carol Kort, Liz Sonneborn, A to Z of American Women in the Visual Arts, Infobase Publishing, 2014-05-14, ISBN 978-1-4381-0791-2. (באנגלית)
מיזם משותף

מיזם משותף (באנגלית: Joint venture או בקיצור JV) הוא גוף עסקי שנוצר על ידי שני צדדים או יותר, המאופיין בדרך כלל בבעלות משותפת, תשואות וסיכונים משותפים וניהול משותף. בדרך כלל מצטרפות חברות למיזמים משותפים מאחת מארבע סיבות: גישה לשוק חדש, במיוחד שווקים מתעוררים; כדי להשיג התייעלות של יתרון לגודל על ידי שילוב נכסים ופעולות; לחלוק את הסיכון עבור השקעות או פרויקטים גדולים; או כדי לקבל גישה למיומנויות ויכולות של שותף המחזיק בהם. מרבית המיזמים המשותפים מוקמים כחברה בע"מ, אם כי חלקם, כמו בענף הנפט והגז, הם שותפויות מוגבלות. לעיתים נפגשים יחידים כדי ליצור שותפות זמנית לצורך מיזם מסוים, ניתן לכנות שותפות כזו גם מיזם משותף בו הצדדים הם "שותפים משותפים". ניתן להשיג מיזם משותף בדרכים רבות, העיקריות שבהן: משקיע זר קונה החזקה בחברה מקומית חברה מקומית הרוכשת עניין בחברה זרה קיימת יזמים זרים ומקומיים המקימים יחד מיזם חדש כל היזמים יחד מקימים מיזם חדש עם הון ציבורי ו/או חוב בנקאי בבריטניה, בהודו ובמדינות רבות בהם השיטה המשפטית היא של המשפט המקובל, על מיזם משותף (או חברה שהוקמה על ידי קבוצת אנשים) להגיש לרשות המתאימה את מזכר ההתאגדות. זהו מסמך סטטוטורי המודיע לציבור החיצוני על קיומו. הציבור יכול לראות את זה במשרד שאליו הוא מוגש. יחד עם תקנון, הוא מהווה "חוקה" של המיזם המשותף במדינות אלה. התקנון מסדיר את היחסים בין בעלי המניות לדירקטורים בחברה ויכול להיות מסמך ארוך ביותר. הוא עוסק בסמכויות שהועברו על ידי בעלי המניות לדירקטורים ואלו המוחזקות על ידם, המחייבות קבלת החלטות רגילות, החלטות מיוחדות וקיום אסיפות כלליות חריגות כדי להביא להחלטת הדירקטורים. עם הקמתו, הופך המיזם המשותף לישות משפטית חדשה עם המשמעות ש: היא נפרדת רשמית ממייסדיה, שאחרת עשויים להיות תאגידי ענק, אפילו בקרב המדינות המתפתחות המיזם המשותף יכול להתקשר בשמו, לרכוש זכויות (כגון הזכות לרכוש חברות חדשות) יש לה חבות נפרדת מזו של מייסדיה, למעט הון מושקע היא יכולה לתבוע (ולהיתבע) בבתי משפט. בדרך כלל המיזם המשותף אינו קבוע, ויכול להיות מפורק כאשר: מטרות המיזם המקוריות הושגו מטרות המיזם לא הושגו, והמיזם מחליט להתפרק אחד או שני הצדדים אינם מסכימים עוד עם מטרות המיזם המשותף משך הזמן שהוסכם על המיזם המשותף פג סוגיות משפטיות או פיננסיות מביאות לפירוקו התנאים שהתפתחו בשוק השתנו כך שהמיזם המשותף כבר אינו מתאים או רלוונטי צד אחד רוכש את השני יוסי גינוסר, רו"ח, ‏ביקורת פנימית של מיזמים משותפים, באתר גלובס, 8 בספטמבר 1998 מיזם משותף, באתר אנציקלופדיה בריטניקה (באנגלית) מיזמים משותפים, דף שער בספרייה הלאומית
המעורבות הטורקית במלחמת האזרחים השנייה בלוב

המעורבות הטורקית במלחמת האזרחים השנייה בלוב (בערבית: تدخل تركيا في الحرب الأهلية الليبية الثانية) היא פלישה צבאית של טורקיה, שהחלה בינואר 2020 לתמיכה בפלג ממשלת ההסכמה הלאומית במלחמת האזרחים השנייה בלוב נגד בית הנבחרים וח'ליפה חפתר. הפלישה הביאה לנסיגת כוחותיו של חפתר שהיו קרובים לכיבוש מטריפוליטנה מידי ממשלת ההסכמה הלאומית וחיזקה את מעמדה של טורקיה במלחמת הפרוקסי שלה נגד רוסיה. במסגרת הכרזתו של נשיא טורקיה, רג'פ טאיפ ארדואן, כי מדינתו תחל בתמיכה צבאית עם ממשלת ההסכמה הלאומית תחת פאיז א-סראג' נגד כוחות בית הנבחרים תחת ח'ליפה חפתר. בתחילת הפעולה הגיעו הכוחות אל טריפולי ואירעה התנגשות כאשר כוחות טורקים אשר הפציצו מטוס של חיל האוויר הצרפתי (צרפת תומכת בבית הנבחרים), דבר אשר פגע ביחסי טורקיה–צרפת. במאי, לאחר מספר חודשי לחימה, הכוחות הטורקים צלחו בייצוב הגבול עם תוניסיה. ב-5 ביוני, עם ייצוב טריפולי והסביבה, החלה פעולה טורקית מרכזית. בתוך יומיים הגיעו הכוחות הטורקים לשערי סירת. עד ה-10 לחודש, בשיתוף פעולה עם כוחות הממשלה הלאומית במדבר לוב, כל הגבול בין לוב לאלג'יריה נכבש, כמו גם שליש המדינה המערבי לידי הממשלה הלאומית בחסות טורקיה. מנקודה זאת הסתיים המבצע הטורקי הגדול ומצב האש חזר למצב ללא כל פעולות מרכזיות. קפריסין קפריסין: ממשלת קפריסין הביעה התנגדות נחרצת לפעילות הטורקית בלוב וניסתה להשיג תמיכה של עוד מדינות מסביב אל הים התיכון להביע התנגדות לטורקיה. מצרים מצרים: נוסף על התנגדות לפעולה הטורקית בלוב וכינוייה כבִּלתִי חוּקִית, צבא מצרים החל להתגייס לתמיכה בבית הנבחרים תחת ח'ליפה חפתר. צרפת צרפת: נוסף על איחוד כוחות עם מצרים, נשיא צרפת, עמנואל מקרון הצהיר כי צרפת לא תרשה התערבות צבאית של טורקיה על גבי אדמת לוב. יוון יוון: ממשלת יוון גירשה את השגריר הלובי (שהיה מממשלת ההסכמה הלאומית) מאתונה ושלחה שני מכתבים לאו"ם אשר קוראים לעצור את הפעילות הטורקית. איראן איראן: שר החוץ האיראני, מוחמד ג'וואד זריף, הביע תמיכה במאבק המלחמה הטורקי ואמר כי שתי המדינות (איראן וטורקיה) רואות בעין אחת את עתידה של לוב. ישראל ישראל: שר החוץ הישראלי, ישראל כ"ץ אמר שהפעולה הטורקית היא בִּלתִי חוּקִית אך טען כי אין בכוונת ישראל להתנגש חזיתית נגד טורקיה. נוסף על כך, ישנו חשש כי ברית אנקרה-טריפולי תפעל לחתוך את דרכי המסחר של ישראל עם אירופה דרך הים התיכון. תוניסיה תוניסיה: הממשלה בתוניס דחתה את בקשתה של טורקיה להשתמש בשטחה למען אימון צבאי. איחוד האמירויות הערביות איחוד האמירויות הערביות: באבו דאבי דרשו מיד שטורקיה תעצור את הפעולה, שכן זו פגיעה במדינה החברה בליגה הערבית וסכנה ליציבות המזרח התיכון. ערב הסעודית ערב הסעודית: שר החוץ הסעודי הביע התנגדות אל "ההסלמה הטורקית האחרונה בלוב" וטען כי זאת פגיעה באינטרסים הלאומיים של סעודיה עצמה. בחריין בחריין: שר החוץ בבחריין הביע התנגדות לפעולה הטורקית בלוב. יחסי טורקיה–לוב מלחמת האזרחים השנייה בלוב The Turkish Century | New Beginnings The Second Libyan Civil War: Every Day (May 2014 - Aug 2020)